UNIVERZITET U SARAJEVU

ELEKTROTEHNIČKI FAKULTET

Na osnovu člana 103. stav (1) Zakona o visokom obrazovanju ("Službene novine Kantona Sarajevo", br. 33/17, 35/20, 40/20 i 39/21), člana 201. st. (1) i (2) Statuta Univerziteta u Sarajevu (broj: 01-1093-3-1/18 od 28.11.2018. godine), Odluke Vijeća Univerziteta u Sarajevu - Elektrotehničkog fakulteta (broj: 01-3680/22 od 04.07.2022. godine) i Odluke Senata Univerziteta u Sarajevu (broj: 01-11-72/22 od 20.07.2022. godine), Dekan Univerziteta u Sarajevu - Elektrotehničkog fakulteta, raspisuje

**KONKURS**

za izbor akademskog osoblja

**1. ODSJEK ZA AUTOMATIKU I ELEKTRONIKU**

1.1. u naučnonastavno zvanje viši asistent za naučnu oblast "Automatika i elektronika", u radni odnos sa punim radnim vremenom - 2 izvršioca.

**Uvjeti:**

Pored općih zakonskih uvjeta, kandidat treba da ispunjava uvjete utvrđene članom 96. tačka b) Zakona o visokom obrazovanju ("Službene novine Kantona Sarajevo", br. 33/17, 35/20, 40/20 i 39/21) i članom 194. stav (1) tačka b) Statuta Univerziteta u Sarajevu.

Uvjeti koje kandidat za izbor treba da ispunjava su:

* viši asistent: stepen drugog ciklusa studija (magisterij) proveden izborni period u zvanju asistenta i sa najnižom prosječnom ocjenom i na prvom i na drugom ciklusu studija 8 ili 3,5.

Uz prijavu na konkurs, kandidat obavezno prilaže:

* biografiju;
* diplomu matičnog fakulteta - odgovarajućeg studija za oblast na koju konkuriše (visoke stručne spreme i naučnog stepena magistra ili ovjerena kopija diplome prvog i drugog ciklusa studija);
* uvjerenje o prosječnoj ocjeni tokom studija ili dodatak diplomi prvog i drugog ciklusa studija;
* dokaz o provedenom izbornom periodu u zvanju asistenta;
* ostalu dokumentaciju kojom kandidat dokazuje da ispunjava uvjete za izbor u naučnonastavno zvanje viši asistent u skladu sa Zakonom o visokom obrazovanju i Statutom Univerziteta u Sarajevu.

Napomena:

* Navedena dokumentacija se dostavlja u originalu ili ovjerenoj kopiji.
* Kandidat koji je diplomu stekao u inostranstvu prilaže rješenje o nostrifikaciji diplome, odnosno rješenje o priznavanju stečene inostrane visokoškolske kvalifikacije ili potvrdu da je pomenuti postupak pokrenut.
* Potrebno je da kandidat u prijavi naznači naučnonastavno zvanje za koje se prijavljuje.
* U prijavi je obavezno navesti priloženu dokumentaciju. Svi listovi prijave, kao i priložena dokumentacija, trebaju biti parafirani od strane kandidata.
* Prijava kandidata treba da sadrži najmanje dokumentaciju kojom se dokazuje ispunjavanje uvjeta za izbor u zvanje za koje je konkurisao.
* Prijava se dostavlja u pisanoj i (po mogućnosti) elektronskoj formi (na CD-u).

Konkurs ostaje otvoren 15 dana od dana objavljivanja.

Prijave sa dokazima o ispunjavanju uvjeta predviđenih konkursom podnose se lično ili putem preporučene pošte na adresu: *UNIVERZITET U SARAJEVU*, *ELEKTROTEHNIČKI FAKULTET U SARAJEVU*, *Zmaja od Bosne bb (Kampus Univerziteta u Sarajevu)*, *71 000 Sarajevo,* sa naznakom *"Prijava na konkurs za izbor akademskog osoblja, sa naznakom odsjeka i naučne oblasti na koje konkuriše"*.

Nepotpune i neblagovremene prijave neće se uzimati u razmatranje.

Bliže informacije o konkursu mogu se dobiti putem emaila *etf@etf.unsa.ba*.